ಭೀಮನ ಅಮಾವಾಸ್ಯೆ ಪತಿಯ ಪಾದ ಪೂಜೆ ಮಾಡಿದ ನಟಿ ಪ್ರಣಿತಾಇಲ್ಲಿದೆ ಟಾಪ್ 5 ಸಿನಿಮಾ ಸುದ್ದಿ ಗಂಡನ ಪಾದಪೂಜೆ ಮಾಡಿದ ನಟಿ ಪ್ರಣಿತಾ.. ಇಂದು ಭೀಮನ ಅಮಾವಾಸ್ಯೆ ಹಿನ್ನೆಲೆಯಲ್ಲಿ ಪತಿದೇವರ ಪಾದ ಪೂಜೆ ಮಾಡಿದ್ದಾರೆ ಸ್ಯಾಂಡಲ್ವುಡ್ ನಟಿ ಪ್ರಣಿತಾ. ಪತಿ ನಿತಿನ್ ರಾಜ್ ಅವರ ಪಾದಪೂಜೆ ಮಾಡ್ತಿರೋ ಫೋಟೋಗಳನ್ನ ಇನ್ಸ್ಟಾಗ್ರಾಮ್ನಲ್ಲಿ ಶೇರ್ ಮಾಡಿದ್ದಾರೆ. ಭೀಮನ ಅಮಾವಾಸ್ಯೆಗೆ ಶುಭಕೋರಿದ್ದಾರೆ. ಕಳೆದ ವರ್ಷ ಮೇ ತಿಂಗಳಲ್ಲಿ ಉದ್ಯಮಿ ನಿತಿನ್ ರಾಜ್ ಜೊತೆ ಸಪ್ತಪದಿ ತುಳಿದಿದ್ದ ಪ್ರಣಿತಾ ಕಳೆದ ತಿಂಗಳು ಹೆಣ್ಣು ಮಗುವಿಗೆ ಜನ್ಮ ನೀಡಿದ್ದರು. Vootನಲ್ಲಿ ಬರುತ್ತಿದ್ದಾಳೆ ಕನ್ನಡದ ಚಾರ್ಲಿ..! ರಕ್ಷಿತ್ ಶೆಟ್ಟಿ ನಿರ್ಮಿಸಿ, ನಾಯಕರಾಗೂ ನಟಿಸಿರುವ 777 ಚಾರ್ಲಿ ಚಿತ್ರಕ್ಕೆ ದೇಶ ವಿದೇಶಗಳಲ್ಲಿ ಅಪಾರ ಜನಮನ್ನಣೆ ದೊರಕಿದೆ. ಬೆಳ್ಳಿತೆರೆಯಲ್ಲಿ ರಾರಾಜಿಸಿದ್ದ ಚಾರ್ಲಿ ಈಗ ವೂಟ್ ಮೂಲಕ ಮನೆ ಮನೆಗೆ ಬರ್ತಿದೆ. ಇದೇ ತಿಂಗಳ 29ರಿಂದ ವೂಟ್ ಸೆಲೆಕ್ಟ್ನಲ್ಲಿ ಚಾರ್ಲಿ ಪ್ರೀಮಿಯರ್ ಕಾಣ್ತಿದೆ. ಇನ್ನು ಚಾರ್ಲಿ ಸಿನಿಮಾ 50ದಿನ ಪೂರೈಸುತ್ತಿರುವ ಹಿನ್ನೆಲೆ ರಕ್ಷಿತ್ ಶೆಟ್ಟಿ ಥೈಲ್ಯಾಂಡ್ನಲ್ಲಿ ಸಕ್ಸಸ್ ಸೆಲೆಬ್ರೇಷನ್ ಮಾಡೋಕೆ ನಿರ್ಧರಿಸಿದ್ದಾರೆ. ವಿಕ್ರಾಂತ್ ರೋಣ ನೋಡಿದ ಸುದೀಪ್ ಪತ್ನಿ, ಮಗಳು.. ಕಿಚ್ಚ ಸುದೀಪ್ ನಟನೆಯ ವಿಕ್ರಾಂತ್ ರೋಣ ಸಿನಿಮಾವನ್ನ ಸುದೀಪ್ ಪತ್ನಿ ಪ್ರಿಯಾ ಮತ್ತು ಮಗಳು ಸಾನ್ವಿ ಇಬ್ಬರು ಮೊದಲ ದಿನವೇ ಥಿಯೇಟರ್ನಲ್ಲಿ ವೀಕ್ಷಿಸಿದರು. ಊರ್ವಶಿ ಚಿತ್ರಮಂದಿರದಲ್ಲಿ ಬೆಳಗ್ಗೆ 7 ಗಂಟೆಗೆ ಪ್ರಿಯಾ ಸುದೀಪ್ ಸಿನಿಮಾ ನೋಡಿದ್ರು, ನಂತರ ಅದೇ ಥಿಯೇಟರ್ನಲ್ಲಿ ಬೆಳಗ್ಗೆ 10 ಗಂಟೆಗೆ ಸಾನ್ವಿ ಸುದೀಪ್ ಕೂಡ ಅಭಿಮಾನಿಗಳ ಜೊತೆ ಸಿನಿಮಾ ವೀಕ್ಷಿಸಿದ್ರು. ರಜನಿಕಾಂತ್ ನೆಚ್ಚಿನ ಇಂಡೋರ್ ಗೇಮ್ ಸೂಪರ್ ಸ್ಟಾರ್ ರಜನಿಕಾಂತ್ ತಮ್ಮ ಫೆವರೇಟ್ ಇಂಡೋರ್ ಗೇಮ್ ಯಾವುದೆಂದು ರಿವಿಲ್ ಮಾಡಿದ್ದಾರೆ. ರಜನಿಗೆ ಚೆಸ್ ಅಂದ್ರೆ ಸಿಕ್ಕಾಪಟ್ಟೆ ಇಷ್ಟವಂತೆ. ಚೆಸ್ ಆಡುತ್ತಿರುವ ಫೋಟೋವನ್ನು ಸೋಶಿಯಲ್ ಮೀಡಿಯಾದಲ್ಲಿ ಶೇರ್ ಮಾಡಿರುವ ರಜನಿಕಾಂತ್, ಇದು ನನ್ನ ಇಷ್ಟವಾದ ಇಂಡೋರ್ ಗೇಮ್ ಎಂದಿದ್ದಾರೆ. ಅಣ್ಣಾತ್ತೆ ಆದ್ಮೇಲೆ ಬ್ರೇಕ್ ತಗೊಂಡಿರೋ ಸೂಪರ್ಸ್ಟಾರ್ ನೆಲ್ಸನ್ ದಿಲೀಪ್ ಕುಮಾರ್ ನಿರ್ದೇಶನದಲ್ಲಿ ಜೈಲರ್ ಸಿನಿಮಾ ಮಾಡ್ತಿದ್ದಾರೆ. ಥ್ಯಾಂಕ್ಸ್ ಹೇಳಿದ ಲಂಕಾಸುರ ಲಂಕಾಸುರ ಚಿತ್ರದ ಟೈಟಲ್ ಸಾಂಗ್ ಆಗಿದ್ದಕ್ಕೆ ಥ್ಯಾಂಕ್ಸ್ ಹೇಳಿದ್ದಾರೆ ಮರಿ ಟೈಗರ್ ವಿನೋದ್ ಪ್ರಭಾಕರ್. ವಿನೋದ್ ಫಸ್ಟ್ ಟೈಂ ಪ್ರೊಡ್ಯೂಸ್ ಮಾಡ್ತಿರೋ ಸಿನಿಮಾ ಇದಾಗಿದ್ದು, ಟೀಸರ್ಗೆ ಒಳ್ಳೆಯ ಪ್ರತಿಕ್ರಿಯೆ ವ್ಯಕ್ತವಾಗಿದೆ. ವಿಜೇತ್ ಕೃಷ್ಣ ಈ ಹಾಡಿಗೆ ಲಿರಿಕ್ ಬರೆದಿದ್ದು, ಮೋಹನ್ ಮಾಸ್ಟರ್ ಕೊರಿಯೋಗ್ರಫಿ ಮಾಡಿದ್ದರು.